Zynga és Egyház elválasztása
Az internet legnépszerűbb játéka, a CityVille (vallás)politikailag korrekt szeretne maradni.
Ennek megfelelően szűk három hónappal indulása után a mellékelt ábrán is látható kis templomot megszünteti a szintúgy a mellékelt ábrán látható, egyetlen valláshoz nem köthető, jellegtelen épület javára. Az új épület a két aranygyűrűvel az oldalán azonban leginkább egy McDonald’s-bódéra emlékeztet.

Azok, akik már felépítették a játékban a kápolnát, természetesen megtarthatják, azonban azon játékosok, akiknek csak ma jutott eszébükbe, hogy digitális városukban elengedhetetlen lenne egy házasságkötési helyiség, azok már a mekis bódét kapják.

A Zynga egyelőre nem kommentálta az esetet, ennek megfelelően még nem ismeretes, hogy belső indíttatásból vagy felhasználói kritikákra reagálva módosított. Ennek megfelelően egyelőre arról sem tudni, hogy a FarmVille-ben mikor lesznek kaphatóak génmódosítás-mentes magvak.

AJÁNLOTT LINKEK:

További részletek – angolul (TechCrunch)
Tech